Abenida Roosevelt

Ang Abenida Roosevelt () ay isang pangunahing lansangan sa distrito ng San Francisco del Monte (na tinatawag ring Frisco) sa Lungsod Quezon, Kalakhang Maynila, Pilipinas. Dumadaan ito mula EDSA sa hilagang dulo nito hanggang Abenida Quezon sa katimugang dulo nito. Pagdaan, babagtasin nito ang Kalye M.H. del Pilar, Kalye Pitimini, at Abenida Del Monte. Ang kabuuang haba nito ay 2.9 kilometro (1.8 milya). Paglampas ng EDSA, tutuloy ito bilang Abenida Kongresyonal. 

Isa itong bahagi ng sistema ng lansangang bayan sa Pilipinas bilang isang pambansang daang tersiyaryo. Ang mga lansangan sa ganitong uri ay hindi nakanumero.

Ipinangalan ang abenida mula kay Franklin Delano Roosevelt, dating pangulo ng Estados Unidos. Noong 2010, may isang panukalang batas na iniakda ni Vicente Crisologo, Kinatawan ng Unang Distrito ng Lungsod Quezon, sa Kongreso. Ang panukalang batas ay mabibigay ng bagong pangalan sa Abenida Roosevelt na mula kay Reynaldo Calalay, dating kinatawan ng Unang Distrito ng Lungsod Quezon. Ang nabanggit na panukalang batas ay kasalukuyang nakabinbin sa Komite ng Pagawaing Bayan at Lansangan ng Senado.

Mga dinaraanang barangay
Damayan
Del Monte
Katipunan (Muñoz)
Mariblo
Paltok
Paraiso
San Antonio
Santa Cruz
Veterans Village (Muñoz, Project 7)

Tingnan din
Talaan ng mga lansangan sa Kalakhang Maynila

Mga sanggunian

Roosevelt Avenue